ছাত্রাবাসে ভয়াবহ অগ্নিকান্ড! আগুনে ঝলসে মৃত্যু হল এক পড়ুয়ার

ওয়েব ডেস্ক: অরুণাচল প্রদেশের সরকারি আবাসিক স্কুলের হোস্টেলে ভয়াবহ অগ্নিকান্ড (Government Residential School Hostel Fire)। আগুনে ঝলসে প্রাণ গেল ৮ বছর বয়সি এক পড়ুয়ার। রবিবার ঘটনাটি ঘটেছে অরুণাচল প্রদেশের শি-ইয়োমি জেলায়। দুর্ঘটনায় আহত আরও ৩ পড়ুয়া। বর্তমানে তাঁরা হাসপাতালে চিকিৎসাধীন। ঘটনায় শোকপ্রকাশ করে আহতদের দ্রুত আরোগ্য কামনা করেছেন রাজ্যের শিক্ষামন্ত্রী পাসাং দর্জি।

সূত্রের খবর, রবিবার ভোরের দিকে পাপিক্রং সরকারি আবাসিক স্কুলের হোস্টেলে আচমকা অগিকান্ডের ঘটনা ঘটে। মুহূর্তে ছড়িয়ে পড়ে আগুন। আগুনে ছারখার হয়ে যায় হোস্টেলটি। ঘটনার খবর পাওয়া মাত্রই ঘটনাস্থলে ছুটে যায় পুলিশ। ঘটনাস্থলেই প্রাণ হারায় ৮ বছর বয়সি এক ছাত্র। আগুনে পুড়ে মৃত্যু হয় তাঁর। দুর্ঘটনায় আহত হয় আরও ৩ ছাত্র। তাঁদের উদ্ধার করে প্রথমে জেলা সদর দফতর তাতোর একটি হাসপাতালে ভর্তি করা হয়। পরবর্তীতে উন্নত চিকিৎসার জন্য পশ্চিম সিয়াং জেলার আলোতে অবস্থিত অন্য একটি হাসপাতালে স্থানান্তরিত করা হয়। মৃতের নাম তাশি জেম্পেন। সে চাঙো গ্রামের বাসিন্দা। পাপিকরুং সরকারি আবাসিক বিদ্যালয়ের তৃতীয় শ্রেণির ছাত্র ছিল সে। আহতদের বয়স ৮, ৯ এবং ১১ বছর।

আরও পড়ুন: গুটখাই কাড়ল প্রাণ! সন্তানদের মেরে আত্মহত্যা মহিলার

দুর্ঘটনায় শোকপ্রকাশ করেছেন রাজ্যের শিক্ষামন্ত্রী পাসাং দর্জি সোনা। তিনি জানিয়েছেন, শর্ট সার্কিটের কারণে এই দুর্ঘটনা ঘটেছে। ঘটনার তদন্তের নির্দেশ দেওয়া হয়েছে। একইসঙ্গে আহতদের দ্রুত আরোগ্য কামনা করে চিকিৎসা সহায়তা প্রদানের কথা ঘোষণা করেছেন। ঘটনায় গোটা এলাকায় নেমে এসেছে শোকের ছায়া।

দেখুন অন্য খবর

The post ছাত্রাবাসে ভয়াবহ অগ্নিকান্ড! আগুনে ঝলসে মৃত্যু হল এক পড়ুয়ার first appeared on KolkataTV.